# Les oracles de Michel de Nostredame/Tome 2/Partie 2/Section I/Centurie III
## CENTVRIE III
### I.

Apres combat & bataille nauale, Le grand Neptune à son plus haut befroy : Rouge aduersaire de peur viêdra pasle, Mettant le grand Occean en effroy.

### II.

Le diuin Verbe donra à la substance, Côpris ciel, terre, or occult au laict mystique : Corps, ame esprit ayant toute puissance, Tant soubs ses pieds comme au siege Celique.

### III.

Mars & Mercure, & l’argent ioint ensemble, Vers le midy extreme siccité : Au fond d’Asie on dira terre tremble, Corinthe, Ephese lors en perplexité.

### IV.

Quand seront proches le defaut des lunaires, De l’vn à l’autre ne distant grandement, Froid, siccité, danger vers les frontieres, Mesme où l’oracle a prins commencement.

### V.

Pres loing defaut de deux grands luminaires. Qui suruiendra entre l’Auril & Mars :
O quel cherré ! mais deux grands debonnaires Par terre & mer secourront toutes pars.

### VI.

Dans temple clos le foudre y entrera, Les citadins dedans leur fort greuez. Cheuaux, bœufs, hômes, l’onde mur touchera, Par faim, soif, soubs les plus foibles armez.

### VII.

Les fugitifs, feu du ciel sus les picques, Conflict prochain des corbeaux, s’esbatans De terre on crie, ayde, secours celiques, Quand pres des murs seront les combatans.

### VIII.

Les Cimbres ioints auecques leurs voisins De populer viendront presque l’Espagne : Gens amassez Guienne & Limosins Seront en ligue, & leur feront compagne.

### IX.

Bourdeaux Roüan, & la Rochelle ioints, Tiendront autour la grand mer Occeane, Anglois, Bretons, & les Flamans conioints Les chasseront iusqu’aupres de Roüane.

### X.

De sang & faim plus grand calamité, Sept fois s’appreste à la marine plage : Monech de faim, lieu pris, captiuité, Le grand, mené croc en ferree cage.

### XI.

Les armes batre au ciel longue saison L’arbre au milieu de la cité tombé :
Verbine rogne, glaiue, en face tison, Lors le monarque d’Hadrie succombé.

### XII.

Par la tumeur de Heb, Po, Timbre, & Rome Et par l’estang Leman & Aretin. Les deux grands chefs & citez de Garonne, Prins, mortz noyez : Partir humain butin.

### XIII.

Par foudre en l’arche or & argent fondu, De deux captifs l’vn l’autre mangera De la cité le plus grand estendu, Quand submergee la classe nagera.

### XIV.

Par le rameau du vaillant personnage, De France infime, par le pere infelice : Honneurs, richesses : trauail en son viel aage, Pour auoir creu le conseil d’homme nice.

### XV.

Cœur, vigueur, gloire le regne changera.
De tous points contre ayant son aduersaire : Lors France enfance par mort subiuguera, Vn grand Regent sera lors plus contraire.

### XVI.

Vn prince Anglois Mars à son cœur de ciel, Voudra poursuyure la fortune prospere Des deux duelles l’vn percera le fiel, Hay de luy bien aymee de sa mere.

### XVII.

Mont Auentine brusler nuict sera veu, Le ciel obscur tout à vn coup en Flandres Quand le monarque chassera son neueu, Leurs gens d’Eglise commettrô les esclandres.

### XVIII.

Apres la pluye laict asses longuette, En plusieurs lieux de Reims le ciel touché : O quel conflict de sang pres d’eux s’apprester, Peres & fils Roys n’oseront approcher.

### XIX.

En Luques sang & laict viendra plouuoir, Vn peu deuant changement de preteur : Grand peste & guerre, faim & soif fera voir
Loin où mourra leur prince & recteur.

### XX.

Par les contrees du grand fleuue Bethique, Loin d’Ibere au Royaume de Grenade
Croix repoussees par gens Mahometiques
Vn Cordubete ahira le contrade

### XXI.

Au Crustamin par mer Hadriatique, Apparoistra vn horrible poisson, De face humaine, & la fin aquatique, Qui se prendra dehors de l’ameçon.

### XXII.

Six iours l’assaut deuant cité donné : Liuree sera forte & aspre bataille : Trois la rendront, & à eux pardonné,
Le reste à feu & à sang tranche taille.

### XXIII.

Si France passe outre mert lygustique, Tu te verras en isles & mers enclos. Mahommet contraire, plus mer Hadriatique Cheuaux & d’Asnes ty rongeras les os.

### XXIV.

De l’entreprinse grande confusion, Perte de gens thresor innumerable : Tu n’y dois faire encore tension. France à mon dire fais que sois recordable.

### XXV.

Qui au royaume Nauarrois paruiendra, Quand le Sicile & Naples seront ioints : Bigore & Lances par Foyx loron tiendra D’vn qui d’Espagne sera par trop conioint.

### XXVI.

Des Roys & Princes dresseront simulacres, Augures, creuz esleuez aruspices : Corne, victume d’oree, & d’azur, d’acre, Inrerpretez seront les extipices.

### XXVII.

Prince libinique puissant en Occident. François d’Arabe viendra tant enflammer. Sçauant aux lettres fera condescendent La langue Arabe en François translater.

### XXVIII.

De terre foible & pauure parentelle, Par bout & paix paruiendra dans l’empire. Long temps regner vne ieune femelle, Qu’oncques en regne n’en suruint vn si pire.

### XXIX.

Les deux neueux en diuers lieux nourris. Nauale pugne, terre peres tombez Viendront si haut esleuez enguerris Venger l’iniure, ennemis succombez.

### XXX.

Celuy qu’en luitte & fer au faict bellique Aura porté plus grand que luy le pris : De nuict au lict six luy feront la pique Nud sans harnois subit sera surprins.

### XXXI.

Aux champs de Mede, d’Arabe, & d’Armenie Deux grands copies trois fois s’assembleront : Pres du riuage d’Araxes la mesgnie, Du grand Soliman en terre tomberont.

### XXXII.

Le grand sepulchre du peuple Aquitanique S’approchera aupres de la Toscane. Quand Mars sera pres du coing Germanique Et au terroir de la gent Mantuane.

### XXXIII.

En la cité où le loup entrera, Bien pres de là les ennemis seront : Copie estrange grand pays gastera Aux murs & Alpes les amis passeront.

### XXXIV.

Quand le deffaut du Soleil lors sera Sur le plein iour le monstre sera veu : Tout autrement on l’interpretera, Cherté n’a garde nul n’y aura pourueu.

### XXXV.

Du plus profond de l’Occident d’Europe, De pauures gens vn ieune enfant naistra, Qui par sa langue seduira grande troupe, Sont bruit au regne d’Orient plus croistra.

### XXXVI.

Enseuely non mort apopletique, Sera trouué auoir les mains mangees : Quand la cité damnera l’heretique, Qu’auoit leurs loix, ce leur sembloit changées.

### XXXVII.

Auant l’assaut l’oraison prononcee, Milan prins d’Aigle par embusches deceus Muraille antique par canons enfoncee, Par feu & sang à mercy peu receus.

### XXXVIII.

La gens Gauloise & nation estrange, Outre les motns, morts, prins & profugez : Au moins contraire & proche de vendange, Paules Seigneurs en accord redigez.

### XXXIX.

Les sept en trois moins en concorde, Pour subiuguer des Alpes Apennines :
Mais la tempeste & Ligure coüarde, Les profligent en subites ruines.

### XL.

Le grand theatre se viendra redresser, Les dez iettez & les rets ja tendus : Trop le premier en glaz viendra lasser, Pars arcs prostrais de long temps ja fendus.

### XLI.

Bossu sera esleu par le conseil. Plus hideux monstre en terre n’apperceu, Le coup voulant creuera l’œil, Le traistre au Roy pour fidelle receu.

### XLII.

L’enfant naistra à deux dents en la gorge, Pierres en Tuscie par pluye tomberont : Peu d’ans apres ne sera bled ny orge, Pour saouler ceux qui de faim failliront.

### XLIII.

Gens d’alentour de Tain Loth, & Garonne Grandez les monts Apenines passer : Vostre tombeau pres de Rome & d’Anconne, Le noir poil crespe fera trophe dresser :

### XLIV.

Quand l’animal à l’homme domestique, Apres grands peines & sauts viendra parler, Le foudre à vierge sera si maléfique, De terre prinse & suspendue en l’air.

### XLV.

Les cinq estranges entrez dedans le temple. Leur sang viendra la terre prophaner. Aux Tholosains sera bien dur exemple, D’vn qui viendra ses lois exterminer.

### XLVI.

Le ciel (de Plencus la cité) nous présage, Par clers insignes & par estoilles fixes, Que de son change subit s’approche l’age, Ne pour son bien, ne pour ses malefices.

### XLVII.

Le vieux monarque dechassé de son regne Aux Oriens son secours ira querre : Pour peut des croix ployera son enseigne, En Mytilene ira par port & par terre.

### XLVIII.

Sept cens captifs attachez rudement, Pour la moitié meurtrir, donné le sort : Le proche espoir vindra si promptement Mais non si tost qu’vne quinziesme mort.

### XLIX.

Regne Gaulois tu seras bien changé, En lieu estrange est translaté l’empire : En autres mœurs & loix seras rangé, Rouan, & Chartres te feront bien du pire.

### L.

La republique de la grande cité, A grand rigueur ne voudra consentir :
Roy sortir hors par trompette cité, L’eschelle au mur la cité repentir.

### LI.

Paris coniure vn grand meurtre commetre Blois le fera sortir en plain effect : Ceux d’Orleans voudront leur chef remettre Angers, Troye, Langres leur feront vn meffait.

### LII.

En la Champagne sera si longue pluye, Et en la Poüille si grande siccité Coq verra l’Aigle, l’aisse mal accomplie, Par Lyon mise sera en extremité.

### LIII.

Quand le plus grand emportera le pris De Nuremberg d’Ausbourg, & ceuz de Basle, Par Agippine chef Frankfort repris Trauerseront par Flamant iusques en Gale.

### LIV.

L’vn des grands fuira aux Espagnes Qu’en longue playe apres viendra saigner : Passant copies par les hautes montaines, Deuastant tout, & puis en paix regner.

### LV.

En l’an qu’vn œil en France regnera, La court sera en vn bien fascheux trouble :
Le grand de Blois sont amy tuera Le regne mis en mal & doute double.

### LVI.

Montaubant, Nismes, Auignon & Besier, Peste, tonnerre, & gresle à fin de Mars : De Paris Pont, Lyon mur, Montpellier, Depuis six cens & sept vingts trois pars.

### LVII.

Sept fois changer verrez gent Britanique, Taints en sang en deux cens nonante an Franche non point par appuy Germanique Aries doubte son pôle Bastarnan.

### LVIII.

Aupres du Rhin des montaignes Noriques Naistra vn grand de gens trop trard venu, Qui defendra Saurome & Pannoniques, Qu’on ne sçaura qu’il sera deuenu.

### LIX.

Barbare empire par le tiers vsurpé, La plus grand part de son sang mettra à mort : Par mort senile par luy le quart frappé, Pour peur que sang par le sang ne soit mort.

### LX.

Par toute Asie grande proscription, Mesme en Mysie, Lysie, & Pamphilie. Sang versera par absolution, D’vn ieune noir remply de felonnie.

### LXI.

La grande bande & secte crucigere, Se dressera en Mesopotamie :
Du proche fleuue compagnie legere, Que telle loy tiendra pour ennemie.

### LXII.

Proche del duero par mer Cyrrene close, Viendra perser les grands monts Pyrenees La main plus courte & sa perce glose A Carcassonne conduira les menees.

### LXIII.

Romain pouuoir sera du tout à bas : Son grand voisin imiter les vestiges : Occultes haines ciuiles & debats, Retarderont au bouffons leurs folies.

### LXIV.

Le chef de Perse remplira grande Olchade, Classe Triteme contre gens Mahometiques : De Parthe, & Mede, & piller les Cyclades. Repos long temps au grand port Ionique.

### LXV.

Quand le sepulchre du grand Romain trouué Le iour apres sera esleu Pontife : Du Senat gueres il ne sera prouué Empoisonne, son sang au sacré scyphe.

### LXVI.

Le grand Balif d’Orleans mis à mort Sera par vn de sang vindicatif :
De mort merite ne montra ne par sort Des pieds & mains mal le faisoit captif.

### LXVII.

Vne nouuelle secte de Philosophes, Mesprisant mort, or, honneurs & richesses : Des monts Germanins ne seront limitrophes, A les ensuyure auront appuy & presses.

### LXVIII.

Peuple sans chef d’Espaigne d’Italie, Mors, profliges dedans le Cherronesse Leur dict trahy par legere folie, Le sang nager par tout à la traverse.

### LXIX.

Grand exercice conduit par iouuenceau, Se viendra rendre aux mains des ennemis Mais le vieillard nay au demy pourceau, Fera Chalon & Mascon estre amis.

### LXX.

La grand Bretaigne comprinse d’Angletterre, Viendra par eaux si haut à inonder La Ligue neuue d’ausonne fera guerre, Que contre eux ils se viendront bander.

### LXXI.

Ceux dans les isles de long temps assiegez, Prendront vigueur force contre ennemis :
Ceux par dehors morts de faim profligez, En plus grand faim que iamais seront mis.

### LXXII.

Le bon vieillard tout vif enseuely, Pres du grand fleuue par fausse soupçon : Le nouueau vieux de richesse ennobly, Prins à chemin tout l’or de la rançon.

### LXXIII.

Quand dans le regne paruiendra le boiteux, Competiteur aura proche bastard : Luy & le regne viendront si fort roigneux, Qu’ains qu’il guerisse son faict sera bien tard.

### LXXIV.

Naples, Florence, Fauence, & Imole, Seront en termes de telle facherie, Que pour complaire aux malheureux de Nolle Plainct d’auoir faict à son chef moquerie.

### LXXV.

Pau, Vérone, Vicenne Sarragousse, De glaiues loings, terroirs de sang humides Peste si grande viendra à la grand gousse, Proche secours, & bien loing les remedes.

### LXXVI.

En Germanie naistront diuerses sectes, S’approchant fort de l’heureux paganisme, Le cœur captif & petites receptes, Feront retour à payer le vray disme.

### LXXVII.

Le tiers climat sous Aries comprins L’an mil sept cens vingt & sept en Octobre,
Le Roy de Perse par d’Egypte prins Conflit mort, perte : à la croix grand opprobre.

### LXXVIII.

Le chef d’Escosse, auec six d’Allemagne Par gens de mer Orient aux captif : Trauerseront le Calpre & Espagne, Present en Perse au nouueau Roy craintif.

### LXXIX.

L’ordre fatal sempiternel par chaisne, Viendra tourner par orpte consequent : Du port Phocen sera rompue la chaisne, La cité prinse, l’ennemy quant & quant.

### LXXX.

Du regne Anglois le digne dechassé, Le conseiller par ire mis à feu Ses adherans iront si bas tracer, Que le bastard sera demy receu.

### LXXXI.

Le grand criard sans honte audacieux, Sera esleu gouuerneur de l’armee : La hardiesse de son contenteur Le pont rompu, cité de pur pasmee.

### LXXXII.

Ereins, Antibor villes autour de Nice, Seront gastees fort par mer & par terre : Les sauterelles terre & mer vent propice, Prins morts trousses, pilles sans loy de guerre :

### LXXXIII.

Les longs cheueux de la Gaule Celtique, Accompagnes d’estranges nations, Mettront captif la gent aquitanique, Pour succomber à leurs intentions.

### LXXXIV.

La grande cité sera bien désolee, Des habitans vn seul n’y demeurera Mur, sexe, temple & vierge violee, Par fer, feu, peste canon peuple mourra.

### LXXXV.

La cité prinse par tromperie & fraude, Par le moyen d’vn beau ieune attrapé. Assaut donné Raubine pres de Lavde, Luy & touts morts pour auoir bien trompé.

### LXXXVI.

Vn chef d’Ausonne aux Espaignes ira Par mer fera arrest dedans Marseille : Auant sa mort vn long temps languira Apres sa mort on verra grand merueille.

### LXXXVII.

Classe Gauloisse n’approche de Corsegue,
Moins de Sardaigne, tu t’en repentiras :
Trestous mourrez frustrez de l’aide grogne.
Sang nagera captif ne me croiras.

### LXXXVIII.

De Barselonne par mer si grand’ armee, Toute Marseille de frayeur tremblera. Isles saisies de mer ayde fermee, Ton traditeur en terre nagera.

### LXXXIX.

En ce temps la sera frustree Cypres. De son secours de ceux de mer Egee : Vieux trucidez, mais par mesles & lyphres Seduict leur Roy, Royne, plus outragee.

### XC.

Le grand Satyre & Tigre d’Hyrcanie. Dont presenté à ceux de l’Occean : Vn chef classe istra de Carmanie, Qui prendra texte au Tyrren Phocean.

### XCI.

L’arbre qu’estoit par long temps mort seché, Dans vne nuict viendra à reuerdir : Coron Roy malade, Prince pied estaché, Criant d’ennemis fera voile bondir.

### XCII.

Le monde proche du dernier periode Saturne encor tard sera de retour : Tanslat empire deuers nation Brodde, L’œil arraché à Narbon par Autour.

### XCIII.

Dans Auignon tout le chef de l’empire Fera arrest pour Paris désolé : Tricast tiendra l’Annibalique ire, Lyon par change sera mal consolé.

### XCIV.

De cinq cens ans plus compte lon tiendra, Celuy qu’estoit l’ornement de son temps : Puis à vn coup grande clarté donra, Qui par ce siecle les rendra trescontens.

### XCV.

La loy Moricque on verra deffaillir. Apres vne autre beaucoup plus seductiue : Boristhenes premier viendra faillir. Par dons & langue vne plus attractiue.

### XCVI.

Chef de Fossan aura gorge couppee, Par le ducteur du limier & leurier : Le faict par ceux du mont Tarpee, Saturne en Leo 13. de Feurier.

### XCVII.

Nouuelle loy terre neuue occuper, Vers la Syrie, Iudée & Palestine : Le grand empire barbare corruer, Auant que Phebés son siecle determine.

### XCVIII.

Deux royals freres si fort guerroyeront Qu’entre eux sera la guerre si mortelle : Qu’vn chacun places fortes occuperons, De regne & vie sera leur grand querelle.

### XCIX.

Aux champs herbeux d’Alein & du Varneigne, Du mont Lebron proche de la Durance,
Camps de deux parts conflict sera si aigre. Mesopotasie defaillira en la France.

### C.

Entre Gaulois le dernier honnoré, D’homme ennemy sera victorieux : Force & terroir en nomment exploré, D’vn coup de traict quand moura l’enuieux.
* ↑ Variante : cherté.
* ↑ Variante : Depopuler.
* ↑ Construisez : viendront presque dépeupler l’Espagne.
* ↑ Lisez : compagnie.
* ↑ Roanne.
* ↑ Variante : Par la tumeur de Heb, Po, Tag, Timbre et Rome (Èbre, Pô, Tage, Tibre & Rome).
* ↑ Traduisez : per (prép. lat.), à cause de.
* ↑ Construisez : Lors un enfant subjuguera la France à cause de la mort (de ses ascendants).
* ↑ Variante : s’appreste.
* ↑ Variante : Prince recteur.
* ↑ Variante : Un de Cordube trahira la Contrade.
* ↑ Construisez : Six jours avant l’assaut donné à la cité.
* ↑ C’est-à-dire : rendront la cité.
* ↑ Variante : passes.
* ↑ Variante : mer.
* ↑ Variante : tu.
* ↑ Construisez : tu y rongeras les os des chevaux et des ânes.
* ↑ Traduisez : qui (latin), celui-là qui.
* ↑ Variante : de.
* ↑ Variante : Bigorre et Landes par Foix.
* ↑ Variante : creux.
* ↑ Variante : victime dorée et d’azur.
* ↑ Variante : Interpretez
* ↑ Variante : Sçavans.
* ↑ Construisez : pères tombés à terre.
* ↑ Construisez : celui qui en.
* ↑ Lisez : prix.
* ↑ Variante : Son.
* ↑ Construisez : qui avoit.
* ↑ Variante : Gent.
* ↑ Variante : monts.
* ↑ Variante profligez.
* ↑ Variante : mois.
* ↑ Variante : Par les.
* ↑ Variante : mois.
* ↑ Lisez : les.
* ↑ Variante : Lycurge.
* ↑ Variante : Par.
* ↑ Cet attribut est propre au sanglier, qui naît avec deux défenses.
* ↑ Variante : Tarn.
* ↑ Variante : Gardez.
* ↑ Variante : trophée.
* ↑ Traduisez : fulmen a virgâ (latin), foudre à la baguette ; c’est-à-dire : coups de fusil & de pistolet (armes chargées à la baguette).
* ↑ Très.
* ↑ Variante : Plancus.
* ↑ $^{et}$ Ni.
* ↑ Variante : peur.
* ↑ Construisez : Le sort jeté pour meurtrir la moitié (des captifs).
* ↑ Variante : viendra.
* ↑ Très.
* ↑ Variante : Campaigne ; lisez : Campanie.
* ↑ $^{et}$ Très.
* ↑ Variante : l’œsle.
* ↑ Construisez : sera mise en extrémité.
* ↑ Variante : Agrippine.
* ↑ Construisez : Francfort repris par chef Agrippine.
* ↑ Traduisez : per (prép. lat.), dans, à travers de.
* ↑ Gaule.
* ↑ Variante : plus grans.
* ↑ Construisez : qui en.
* ↑ Lisez : Cour.
* ↑ Variante : son.
* ↑ Construisez : tuera son ami.
* ↑ Variante : pont.
* ↑ France.
* ↑ Variante : tard.
* ↑ Construisez : ce qu’il.
* ↑ Douro.
* ↑ Lisez : percer.
* ↑ Variante : percée gloze.
* ↑ Variante : ses.
* ↑ Variante : aux.
* ↑ Variante : Trirème.
* ↑ Variante : Empoisonné son sang.
* ↑ Variante : Baillif.
* ↑ Lisez : méritée.
* ↑ Variante : mourra.
* ↑ Ni.
* ↑ C’est-à-dire que le captif serait mal attaché & qu’il prendrait la fuite.
* ↑ Variante : Germains.
* ↑ Variante : et d’Italie.
* ↑ Variante : exercite.
* ↑ Variante : admis.
* ↑ Variante : l’Angleterre.
* ↑ Très.
* ↑ Faenza.
* ↑ Nola.
* ↑ Variante : Vicence.
* ↑ Variante : ceux d’Egypte.
* ↑ Variante : Orientaux.
* ↑ Variante : ordre.
* ↑ Variante : l’indigne.
* ↑ Variante : contentieux.
* ↑ Variante : peur.
* ↑ Variante : Freins, pour : Freius (Fréjus).
* ↑ Antibes.
* ↑ C’est-à-dire : les Rois chevelus de la dynastie de Hugues Capet, par opposition à la tête rase des Empereurs de race Napoléonienne.
* ↑ Variante : à internitions.
* ↑ Très.
* ↑ C’est-à-dire qu’il nagera dans son sang, ou que son corps sera traîné par la populace dans les ruisseaux.
* ↑ Variante : Royne plus outragée.
* ↑ Variante : Don.
* ↑ Variante : de classe.
* ↑ Variante : terre.
* ↑ Construisez : qui estoit.
* ↑ Traduisez : per (prép. lat.), pendant, depuis.
* ↑ Variante : Cron.
* ↑ Narbonne.
* ↑ Variante : l’on.
* ↑ Construisez : qui estoit.
* ↑ Traduisez : per (prép. lat.), pendant.
* ↑ Fossano.
* ↑ Variante : patré par.
* ↑ Lisez : cycle.
* ↑ Très.
* ↑ Variante : Mesopotamie.
* ↑ Variante : moment.
* ↑ Construisez : quand l’envieux mourra d’un coup de trait.